
INTERPRETARE LA TIMAIOS 
ȘI CRITIAS* 


De-a lungul tradiţiei nu puţini interpreţi şi comentatori 
au încercat să diminueze originalitatea filosofică a dialogu- 
rilor Timaios şi Critias. În primul rînd, ele au fost de cele 
mai multe ori interpretate fie separat (deși intenția lui Platon 
de a crea un legalo între ele este evidentă) fie, mai ales în 
exegeza secolului XX, fragmentar. Apoi, în al doilea rînd, 
temele filosofice ale acestor două dialoguri au fost, nu o dată, 
uitate —, Timaios fiind multă vreme interpretat în termenii 
altor doctrine, iar Critias, aproape întotdeauna, redus la mitul 
Atlantidei. 

Cel mai adesea Timaios a fost interpretat în termenii doc- 
trinei pitagoreice. Există mai multe surse care menţionează 
faptul că Platon, în timpul vizitelor sale în Sicilia, ar fi cum- 
părat una sau mai multe scrieri de influenţă pitagoreică (cf. 
RIGINOS, 1976, 170—4). Cea mai veche dintre aceste surse este 
un fragment dintr-un poem al lui Timon din Phlius (Frag. 54, 
Diels), în care se spune că Platon a cumpărat, contra unei 
mari sume de bani, un manuscris şi că acel manuscris l-a in- 
fluenţat apoi foarte mult în scrierea lui Timaios ( Tiuaoypapeiv) 
Proclos şi Iamblichos, deşi admit că Platon a fost influenţat 
de acea scriere, resping însă ideea după care Timaios nu ar'fi 
decît un simplu plagiat. La începutul secolului al II-lea e.n. 
a fost scris un pseudo-tratat (pitagoreic, semnat Timaios din 
Locri  (TIMAIQ AOKPO IIEPI PYXAZ KO2MO KAI OYIZIO E 
Acest tratat, care este de fapt un rezumat al cosmologiei din 
Timaios, a circulat multă vreme ca fiind acea scriere pitago- 
reică menţionată de câtre Timon în poemul său (Schelling și 
Hegel nu s-au îndoit de autenticitatea acestui tratat, deși 
Tennemann îi demonstrase, prin argumente filologice, caracte- 
rul apocrif; cf. VIEILLARD-BARON, 1976, 378). 

Spre sfîrșitul secolului al III-lea e.n., Hermippus a afirmat 
că acel manuscris cumpărat de Platon în Sicilia ar fi fost scris 
de către Philolaos, și că foarte multe părţi din Timaios au 
fost de fapt copiate de acolo. Satyrus, un mai tînăr contem- 
poran al lui Hermippus, a susținut însă că Platon ar fi cum- 
părat de la Philolaos trei manuscrise, scrise de către alţi pita- 
goreici. Dar, cu toate că atit Hermippus cît şi Satyrus au avut 
acces la manuscrisele aflate în Biblioteca din Alexandria, măr- 
turiile lor, ca surse de informaţii biografice, sînt puţin cre- 


* Cîteva fragmente ale Interpretării de față au fost incluse 
într-un text (Demiurge and 'Polis' in the 'Timaeus' and the 
*Politicus') eare a fost citit în cudrul celui de al III-lea Sym- 
posium Platonicum, organizat de către International Plato So- 
ciety la Universitatea din Bristol în august 1992. 

dibile. Diogene Laerţiu (8.85) îl citează pe Hermippus, dar 
oferă şi o a doua versiune cu privire la felul în care Platon 
ar fi intrat în posesia manuscrisului lui Philolaos, care i-ar fi 
fost dăruit lui Platon în semn de recunoştinţă pentru faptul 
că ar fi obţinut de la Dionysios iertarea unui întemnițat, dis- 
cipol al lui Philolaos (Diogene Laerţiu, 3.9, îl citează şi pe 
Satyrus, specificînd că Platon l-ar fi rugat pe Dion să-i cum- 
pere. trei scrieri pitagoreice de la Philolaos contra -sumei de 
100 de mine). 

În concluzie, tot ce se poate spune cu siguranţă este că Pla- 
ton ar fi putut cumpăra, în timpul vizitelor sale în Sicilia, 
manuscrise de influență pitagoreică. Dar, dacă va fi cumpă- 
rat într-adevăr vreunul, sau mai multe, și cui îi vor fi apar- 
ţinut ele — acestea nu se pot ști cu siguranţă, avînd în ve- 
dere că sursele de care dispunem sînt oarecum tirzii şi lip- 
site de credibilitate. Dar, ideea că în Timaios Platon ar fi 
preluat ca atare elemente ale doctrinei pitagoreice s-a men- 
ţinut. , 

TAYLOR (1928, 18—9), unul dintre cei mai importanţi co- 
mentatori ai lui Timaios, a susținut că acest dialog este o în- 
cercare conștientă de a îmbina doctrinele matematice şi reli- 
gioase pitagoreice cu elemente ale biologiei lui Empedocle, 
Platon considerînd că fuziunea acestor doctrine reprezintă va- 
rianta cea mai promițătoare a științei secolului al V-lea. Dacă 
această ipoteză este corectă, atunci, e de părere Taylor, este 
lipsit de sens să aşteptăm de la Timaios revelarea unor doc- 
trine platoniciene. Platon a insistat atît de mult asupra ca- 
racterului „aproximativ“ al întregii cosmologii tocmai pentru că 
el nu şi-a expus propriile sale idei în discursul lui Timaios. 
Impotriva acestei interpretări există însă o puternică obiecţie: 
lipsa oricărei mărturii în tradiţia antică. De ce, de exemplu, 
Aristotel, care a cunoscut îndeaproape Timaios, nu menţio- 
nează nimic (cf. CORNFORD, 1937, X) în legătură cu așa-zisa 
influenţă pitagoreică? 

Încercarea de a interpreta filosofia platoniciană în ter- 
menii doctrinei creștine are, la rîndul ei, o lungă tradiţie. S-a 
afirmat despre Platon că a fost puternic influenţat de scrierile 
lui Moise (Aristobulos din Alexandria, cf. Clement din Alexan- 
dria, Strom., 5.14.97.7; Filon din Alexandria, De opif. mundi, 
6.25), că, la fel ca Orfeu, Homer, Solon şi Pitagora, a studiat 
învățăturile lui Moise pe cînd se afla în Egipt (Justin Marti- 
rul, bohort. ad gent., 14, 15 B-C; 2018 D-E; 22.20 C-D etc.) sau 
că ar fi fost chiar educat în limba ebraică de către Ieremia 
(Ambrosie, ap. St. Augustin, De doctr. Chr. 2.107—108). În- 
cercarea de a „armoniza“ filosofia lui Platon cu doctrina creș- 
tină (al cărei punct culminant l-a reprezentat Şcoala din Char- 
tres) s-a bazat în primul rînd pe o anumită interpretare a 
lui Timaios, pe care Evul Mediu l-a venerat ca pe un text ca- 
nonic. Multe din temele acestui dialog au fost interpretate 
astfel încît ele să poată fi privite ca argumente ce susțin de 
fapt doctrina creștină: supremaţia sufletului asupra trupului, 
triumful binelui asupra răului, crearea lumii de către un 
Demiurg omnipotent. Există desigur multe obiecţii ce pot fi 
aduse acestor interpretări. Pentru a lua numai un exemplu, 

Demiurgul nu se poate identifica decît cu greu cu Creatorul 
din teologia iudeo-creştină, căci între ei există deosebiri fun- 
damentale: (i) Demiurgul nu este omnipotent, căci el are de 
înfruntat necesitatea, şi (ii) Demiurgului nu i se închină ru- 
găciuni. 

Caracterul mistic al lui Timaios, seducător pentru medie- 
vali, a provocat însă antipatia majorităţii oamenilor de știință 
moderni, care au considerat această scriere drept un capitol 
dezastruos al istoriei fizicii, iar pe Platon un ilustru reprezen- 
tant al pseudo-știinţei greceşti. Există însă şi excepţii de la 
această severă excomunicare a lui Platon — cum ar fi, de 
exemplu, Heisenberg, Popper şi Whitehead, pentru a nu cita 
decît numele cele mai cunoscute. După Popper, construcţia geo- 
metrică a lumii din Timaios a influenţat o întreagă serie de 
fizicieni, de la Aristarh, pînă la Galileu, Kepler, Newton şi 
Einstein, lar Whitehead — căruia îi aparţine şi celebra vorbă 
după care toată filosofia occidentală de după Platon nu ar fi 
decit o simplă notă de subsol la dialogurile acestuia — consi- 
deră că Timaios este, alături de Scholium-ul lui Newton, unul 
din textele cosmologice ce a guvernat gîndirea occidentală. 
(CORNFORD — 1937, XII — remarcă însă maliţios: Este mai 
mult Platon în Aventurile Ideilor, decît Whitehead în Ti- 
maios“). _ 

In ce priveşte dialogul Critias, el a fost, aproape întot- 
deauna, redus la mitul Atlantidei. Ceea ce este frapant în 
legătură cu acest mit este faptul că denumirea sub care a 
făcut o carieră atît de strălucită este incompletă, căci el ar fi 
trebuit numit Mitul vechii cetăți a Atenei și al Atlantidei. 
Este însă de înţeles această alterare a denumirii, dacă ne gîn- 
dim că, de-a lungul timpului, singurul punct de atracţie al 
întregului mit a fost scufundarea misterioasă, a Atlantidei. 

Bibliografia acestui mit este imensă — peste 20000 de 
titluri, şi ea a devenit la fel de fascinantă ca însăși obiectul 
ei. Multe din cele mai bizare scrieri publicate vreodată se pot 
regăsi aici, cum este de pildă cartea lui Otto Muck, The Se- 
cret of Atlantis (apărută în 1978, la New York), în care se 
afirmă că Atlantida a fost distrusă de un asteroid la 1 p.m, 
5 iunie 8498 î.e.n. Singurele izvoare ale acestui mit sînt Ti- 
maios și Critias. Dar, conform oricărei cărţi „atlantice“ cu pre- 
tenţii, tot ceea ce Platon a spus cu privire la Atlantida a fost 
verificat și confirmat de către Crantor şi Poseidonios. Crantor 
(340—275 î.e.n.), se spune, ar fi avut acces la sursele egiptene 
arătate lui Solon. Această informaţie se bazează însă pe un 
singur citat din Proclos (In Tim., 24 a-b, p. 76, Diehl), (cf. 
CAMERON, 1983, care susține că este vorba de o interpretare 
greșită a textului din Proclos). La rîndul ei, nici mărturia lui 
Poseidonios (care se pare că ar fi scris un comentariu la Ti- 
maios — vezi Sextus Empiricus, Adv. math., 7.93) nu este 
foarte sigură, ea provenind de la Strabon (2.3.6). 


In general disputele pe care le-a generat Critias au avut 
în vedere istoricitatea mitului Atlantidei. Printre cei care l-au 
considerat o ficţiune se numără: Aristotel (ap. Strabon, 13, 598), 
Strabon (II, 102), Longin (ap. Proclos, In Tim., 63 b), Plinius 
(Nat. Hist., II, 90), Numenius, Porfir, Iamblichos (ap. Proclos, 

In Tim., 24 b). Numărul celor care au încercat să dovedeasca 
existenţa reală a Atlantidei este însă cu mult mai mare. In 
antichitate istoricitatea acestui mit a fost susţinută de: Theo- 
frast (Diels, Dozx. Gr., fr. 12, p. 490, 1, 5—9), Poseidonios (up. 
Strabon, II, 102), Crantor (ap. Proclos, In Tim., 21 a-d, 24 a), 
Proclos (In Tim., 1, 24—63). Începînd însă cu secolul al XVII-lea, 
un număr tot mai mare de cărtururi, exploratori şi mitomani 
au încercat cu obstinaţie să dovedească faptul că Atlantida a 
existat cu adevărat. În secolul XX, după un delir de cîteva 
sute de ani, s-a ajuns în cele din' urmă la două ipoteze: unu 
geologică (în care se susține că Atlantida a existat cu adevărat) 
şi una istorică (în care se susține că Atlantida, deşi este o 
invenţie a lui Platon, a avut ca sursă de inspiraţie o cetate reală). 

In ce priveşte ipoteza geologică, voi da un singur exemplu. 
La începutul secolului XX, geologul M. P. Termier („Bulletin de 
V'Institut Oceanographique“, Juin,.1915, ap. RIVAUD, 1925, 29) 
a susţinut ideea că la sfîrşitul erei cuaternare o mare regiune 
continentală s-a scufundat la vest de Gibraltar, ultimele ei 
rămășițe fiind Insulele Azore, Canare, Madera şi Insulele Capu- 
lui Verde. Toate aceste insule au aceeași faună, asemănătoare 
cu cea de pe coastele Senegalului de astăzi, ceea ce ne-ar 
îndreptăţi, susține Termier, să credem că toate au făcut parte 
dintr-un singur continent. lar descrierea geologică a Atlanti-: 
dei, aşa cum apare ea în Critias, corespunde exact cu struc- 
tura actuală a solului din aceste arhipelaguri. 

În ce priveşte ipoteza istorică voi da două exemple. RYLE 
(1966, 233-6) consideră că Atlantida era de fapt o metaforă 
pentru Cartagina, între cele două cetăţi existind frapant de 
multe asemănări. Asemenea Atlantidei, Cartagina era încon- 
jurată de un bazin circular, avea un templu împodobit cu aur 
şi argint închinat lui Apolo (în care se afla o statuie extrem 
de înaltă a acestuia și în care nu slujeau preoţii, ci stăpînitorii 
politici) etc. Săpăturile arheologice efectuate în Creta, în spe- 
cial cele făcute de Sir Arthur Evans la Cnosos, au permis însă 
stabilirea mai multor asemănări între Atlantida şi Creta mi- 
noică: „o arhitectură excepţională, o artă foarte sofisticată, o 
reţea de canale bine organizată etc“. (BRISSON, 1992, 316). În 
anul 1939, arheologul S. Marinatos a publicat un articol (The 
Volcanic Destruction of Minoan Crete, „Antiquity“, XIII, 1939) 
în care a încercat să argumenteze că (i) în insula Thera, aflată 
la 75 de kilometri nord față de Creta, a avut loc în prima 
parte a secolului al XV-lea î.e.n. o puternică erupție vulcanică; 
și (ii) că acea erupție vulcanică (mai ales prin cutremurele de 
pămînt pe care le-a generat) este cauza dispariţiei civilizației 
minoice în Creta. În acest caz, este posibil ca dispariţia Atlun- 
tidei descrisă de Platon să fi avut ca model dispariţia civili- 
zaţiei minoice în Creta. Acestei ipoteze i s-au adus însă nume- 
roase obiecții, cea mai importantă referindu-se la diferenţa 
dintre presupusa dată a erupției (1500) și presupusa dată a 
dispariţiei civilizaţiei minoice (1450) (acestei obiecţii i s-a răs- 
puns, neconvingător, că, de fapt, erupția a avut loc în mai 
multe etape). Apoi, se ridică problema cu privire la modul în 
care Platon ar fi putut afla aceste informaţii despre Creta 
minoică, informaţii rămase necunoscute contemporanilor săi. 

Un posibil răspuns ar fi că el a avut acces nemijlocit la anu- 
mite scrieri egiptene, care ar fi putut conţine acele informa- 
ţii. E” adevărat că multe din scrierile lui Platon (Gorgias, 
482 b; Legi, 656 'd-657 a, 799 a, 819 u-e; Omul Politic, 264 c, 
290 d-e; Phaidon, 80 c; Phaidros, 274 c-275 b);,  Timaios, 
21 e-25 d atestă familiaritatea acestuia cu obiceiurile, reli- 
gia şi legendele egiptene. Ar fi așadar firesc să presupunem 
că Platon a călătorit în Egipt; numai că, cele mai 
vechi izvoare care menţionează acest lucru sînt relativ tirzii: 
Cicero (De fin., 5.29.87 şi De rep., 1.10.16) şi Diodorus (IL. 96.2). 
Este deci mult mai probabil ca această călătorie a lui Platon 
în Egipt să fie o introducere tirzie în biografia sa, după mo- 
delul pitagorician (se ştie că Pitagora a călătorit în Egipt). 

„ltolul metaforei este acelaşi ca al degetului meu atunci 
cînd îl îndrept către ceva. Cînd îl îndrept către ceva, îţi su- 
gerez să priveşti în această direcţie pentru a descoperi ceea 
ce văd eu. Nu îţi sugerez să te uiţi la degetul meu“ (MARIAS, 
1967, 46, ap. TURBAYNE, 1976, 126). Cine va încerca să des- 
copere semnificaţia filosofică a mitului Atenei şi Atlantidei va 
trebui să nu se uite la „degetul lui Platon“, aşa cum, din 
păcate, s-a întîmplat prea adesea, ci, dimpotrivă, să pri- 
vească spre ceea ce Platon însuși va fi privit atunci cînd a 
plăsmuit povestea celor două cetăți. 


La o primă lectură, datorită multelor și diferitelor subiecte 
expuse — mitul vechii cetăţi a Atenei şi al Atlantidei, De- 
miurgul, sufletul lumii, astrele cerești, timpul, receptacolul, 
necesitatea, triunghiurile elementare și corpurile primare, pro- 
cesul de respiraţie şi nutriţie etc. — Timaios poate părea un 
delir exotic delimitat brutal de celelalte scrieri platoniciene. 
Cu toate acestea, din punct de vedere al ideii, el este perfect 
integrabil operei lui Platon, care se dovedeşte a fi în cele din 
urmă un regizor absolut. Totul în această adevărată enciclo- 
pedie este premeditat cu o minuţie ultimă. Timaios cuprinde 
trei părţi distincte, fiecare fiind expusă de către un alt per- 
sonaj. Prima dintre ele este rostită de Socrate şi reprezintă 
un rezumat al unui discurs cu privire la cea mai bună al- 
cătuire a unei cetăţi, discurs pe care acesta l-a ţinut, cu o zi 
înainte, lui Timaios, Critias şi Hermocrate (la întîlnirea de 
„ieri“ a mai participat ca auditor și un al cincilea personaj, 
nenumit, care din anumite motive este absent la întîlnirea de 
„azi“ — vezi Lămuriri preliminare la ,„,Timaios“ şi „Critias“, 
Despre personaje). La sfîrșitul recapitulării sale Socrate le 
împărtășește celor: de faţă sentimentul (x40os ) pe care l-a 
încercat în fața cetăţii imaginate de el: 

„E ca şi cind cineva, după ce ar fi privit undeva nişte 
fiinţe frumoase, fie zugrăvite, fie cu adevărat vii, dar nemiș- 
cate, ar simli dorinţa de a le vedea mișcîndu-se de la sine și 
luîndu-se la întrecere, fiecare după puterile sale.. Același lucru 

„l-am simţit şi eu în faţa cetăţii descrise de noi. Într-adevăr, 
aș asculta cu plăcere povestindu-se întrecerile la care participă 
cetatea: cum ajunge în chip legiuit să se războiască cu alt fel 
de cetăţi şi cum îşi dovedeşte calităţile specifice educaţiei şi 

creş';erii date cetăţenilor ei, atit în lupte cît şi în tratative“ 
(Tirnaios, 19 b-c). 

Ca răspuns la această dorinţă a lui Socrate, Critias le în- 
făţişează celor prezenţi istoria Aţlaniidei şi a vechii cetăţi a 
Atenei — cea de a doua parte a uialogului /imaios. La sfirşitul 
discursului său, care nu este însă cu mylt mai lung decit re- 
capitularea lui Socrate, Lritias propune ca in continuare Li- 
Mulos, fiind cel mai bun astronom dintre ei, să vorbească 
despre natura universulu, urmind ca după aceea el, Critias, 
să storisească mitul celor două cetăţi în toate amănuntele 
sale: 

„Iată, Socrate, cum am rînduit noi banchetul pe care îl dăm 
în cinstea tu. Ne-am gindit că Limaios, ca cel mai bun astro- 
nom dintre noi, şi ca unul care s-a străduit cel mai mult să 
cunoască natura universului, ar trebui să vorbească cel dintii, 
începînd cu naşterea lumii şi sfiîrşind cu natura oamenilor. 
După Timaios voi vorbi eu, ca şi cum i-aş primi pe oameni 
gata zămisliţi prin vorba sa, iur de la tine i-aş lua pe aceia 
cărora tu le-ai dat o creştere deosebită. Şi pe aceștia din 
urmă, potrivit poveştii și legiuirii lui Solon, aducîndu-i în faţa 
noastră ca în faţa unor judecători, să-i facem cetăţeni ai 
acestei cetăţi, şi să considerăm astfel că ei sînt acei atenieni 
de demult, scoşi din uitare de scrierile sfinte, rămînînd ca pe 
mai departe să vorbim despre ei ca despre nişte cetățeni ate- 
nieni adevăraţi“ (Timaios, 27 a-b). 

Discursul lui Timaios, în care este descrisă nașterea trupu- 
lui şi sufletului lumii, şi a trupului și sufletului omenesc, este 
cea de a treia parte, cu mult cea mai întinsă, a lui Timaios. 

Povestirea istorisită de Critias nu este, evident, decît un 
pretext pentru idee: vechea cotate a Atenei întruchipa cetatea 
ideală imaginată de Socrate, iar Atlantida, o cetate de un alt 
fel, dar situată tot la nivelul excelenței, era adversarul care 
putea fuce înfruntarea dintre ele posibilă, prilejuind în acest 
chip punerea în valoare a calităţilor celei dintii. Cele trei teme 
care apar în Timaios sînt deci: (1) naşterea lumii și a naturii 
umane, (2) cetatea utopică și (3) pseudo-istoria unei cetăţi reale 
(Atena), ce o întruchipează pe cea ideală. Care este însă cheia 
alăturării acestor teme? 

(1) Atît în zămislirea lumii și a naturii umane (Timaios), 
cît şi în cetatea utopică însăși (Republica, rezumatul lui So- 
crate din Timaios, Legi) şi în înfruntările ei (Critias), intriga 
constă în confruntarea dintre rațiune și ceea ce este lipsit de 
rațiune. Pentru spiritul grec, raţionalul este privat de omni- 
potenţă. Zeii înșiși au de înfruntat puteri asupra cărora nu se 
pot înstăpiîni pe deplin — nerămînîndu-le altceva decît încer- 
carea de a le birui. Biruinţa poate fi obținută prin forţă sau 
prin persuasiune. Această cale a convingerii este tema trilo- 
giei lui Eschil, Orestia, în care, în cele din urmă, Furiile sînt 
convinse, şi nu constrînse, de către zeița Atena, să urmeze ca- 
lea binelui și a dreptăţii (vezi excelentul Epilog al comenta- 
riului lui CORNFORD, 1937, 361-4) La fel se întimplă și în 
cosmologia din Timaios: 

„Acest univers, zămislit prin îmbinarea necesităţii cu ra- 
țiunea, este rezultatul unui amestec. Rațiunea a jucat rolul 

conducător prin faptul că a convins ( z2t0ewv ) necesitatea 
să îndrepte cea mai mare parte a lucrurilor supuse devenirii 
spre ceea ce este cel mai bun. În felul acesta și potrivit cu 
acestea, universul nostru a fost alcătuit dintru început așa cum 
este el alcătuit, datorită faptului că necesitatea a fost învinsă 
de puterea convingerii raționale“ (47 e-48 a). 

În zămislirea universului partea neraţională a fost con- 
vinsă să se supună celei raţionule dintru început, de aceea 
geneza din Timaios nu este propriu-zis o înfruntare, ci mai 
degrabă o cooperare între cele două principii opuse. Nu la fel 
se întîmplă însă înlăuntrul cetăţii și în istoria ei. 

(2) În scrierile lui Platon există mai multe cetăţi utopice: 
Kallipolis, în Republica, veche cetate a Atenei, în Critias, şi 
Magnesia, în Legi. Dar, de ce oare, la Platon, singurele utopii 
sînt ale cetăţii? De ce nu există, să zicem, și o utopie a cos- 
mosului? Universul nu este decît copia unui model desăvîrșit — 
viețuitoarea inteligibilă. Dar această copie a fost zămislită, 
atit cît a fost cu putință (cf. Timaios, 38 b-c, 39 e), cît mai 
asemănătoare cu modelul ei. Lumea devenirii, la nivelul de- 
venirii, este cea mai bună lume posibilă. De aceea nu există 
o utopie a cosmosului. Utopia începe cu sufletul omului. Aici, 
în sufletul omului, nu numai că partea neraţională nu poate 
fi totdeauna supusă, dar o poate chiar birui pe cea raţională. 
Răul, deși nedorit, este posibil, căci sufletul omului, spre deo- 
sebire de cel al lumii, se poate îmbolnăvi. Fie din cauza unei 
rele predispoziții a trupului (Timaios, 86 e) sau a unei proaste 
educaţii (Timaios, 86 e), fie din cauza unei proaste forme de 
guvernare (Timaios, 87 a-b) sau a trîndăviei (Timaios, 89 e), 
plăcerilor nesăbuite sau ambițiilor (Timaios, 90 b), sufletul 
omului se poate „întoarce în Hades neîmplinit și lipsit de în- 
telegere“ (Timaios, 44 c). Dar, nu numai sufletul omului se 
poate îmbolnăvi, ci și, pentru a vorbi așa, deşi Platon nu fo- 
losește această expresie, sufletul comunităţii. În lumea deve- 
nirii singură comunitatea umană nu are un corespondent pa- 
radiematic în vieţuitoarea inteligibilă. Demiurgul și ceilalţi zei 
nu zidesc și cetatea, ci doar sufletul și trupul omului. Nefă- 
cînd parte din demiurgia propriu-zisă, cetatea pare a fi singura 
ființare în care rațiunea nu poate să supună ceea ce este lip- 
sit de rațiune decît prin constrîngere. Așa se explică caracte- 
rul opresiv al utopiilor lui Platon — paznicii, în cetatea uto- 
pică din Republica, şi Consiliul Nocturn, în Legile, avînd me- 
nirea de a impune binele. La fel se întîmplă și în cetatea 
ideală descrisă de Socrate la începutul lui Timaios (probabil 
o a doua versiune a utopiei din -Republica). Si aici misiunea 
vaznicilor este de a apăra cetatea „de oricine ar merge împo- 
trivă-i“ (e drept. împărțind dreptatea „cu blîndeţe celor care 
n vatămă dinăuntru, adică celor pe care ei îi guvernează [...] 
fiind în schimb necruțători cu dușmanii din afară“, 17 d-18 a). 


(3) În Republica utopia era descrisă în puritatea ei abso- 
lută: ea aparținea, asemenea formelor intelisibile, unui spa- 
tiu nedeterminat. Si totuşi (în Curtea a VIII-a) cetatea uto- 
pică, chiar în varianta ei cea mai înaltă, este prinsă într-o 
istorie: propria ei degradare lăuntrică. Utopia participă, la 
Platon, la două tipuri de istorie. O istorie a degradără ei in- 

terioare (Republica, Cartea a VIII-a) şi una a isprăvilor ei 
(Timaios și Critias). Cele două istorii par însă a fi în chip 
esenţial diferite. Trecerile de la un fel de guvernare la altul 
în Cartea a VIIl-a din Republica sînt dialectico-istorice (tema 
acestor treceri va fi apoi reluată în Omul Politic şi în Legi), 
pe cînd încercările prin care trece Atena par a se înscrie 
într-o istorie exclusiv evenimenţială. Dar, în Timaios, tocmai 
această istorie evenimenţială este considerată a fi „nu un mit 
plăsmuit, ci o istorie pe deplin adevărată“ (76 re ui hnoftvra ud 
Gov &A7”' aAndivăv A6yov eiva xăuueyă ov, 26 e 5—6), în timp ce 
discursul lui Socrate despre cetatea ideală este numit un 
simplu mit (Timaios, 26 c 9). Și tocmai această istorie este... 
neterminată. 

În Timaios şi Critias intenţia lui Platon de a întrupa ce- 
tatea ideală în realitate este evidentă. Dar, cum nu dispunea 
de o paradigmă istorică atestată, a recurs la o expunere de tip 
mitic. Făcînd o graţioasă reverență Egiptului — poate singura 
țară în care existau orînduiri politice asemănătoare legilor 
cetății ideale, dar care nu erau totuși la înălțimea utopiei — 
Platon și-a luat toate precauţiile necesare pentru a înfățișa 
mitul Atenei și al Atlantidei ca pe o istorie reală, căci utopia 
trebuia ucum să capete ponderea existenței istorice (cf. Ti- 
maios, 19 b-c). Și, dacă ţinem seama de delirul tuturor celor ce 
au navigat în căutarea Atlantidei, acest lucru i-a reuşit pe 
deplin. Totul nu era însă, așa cum am mai spus, decît un 
pretext pentru idee: vechea cetate a Atenei întruchipa cetatea 
ideală imaginată de Socrate, iar Atlantida era adversarul care 
putea face înfruntarea posibilă. Dar, pentru ca înfruntarea 
să poată avea loc, Atlantida trebuia să devină o cetate lipsită 
de rațiune: 

„Atiîta vreme cît moștenirea lăsată de zeu în sufletele lor 
s-a păstrat, și s-a păstrat de-a lungul a multor generaţii, ei 
s-au supus legilor şi au purtat în inimile lor acel ceva divin 
de care erau atît de apropiaţi. Aveau, pe drept cuvînt, minţi 
luminate și se purtau cu judecată şi smerenie față de ceilalți 
și față de propria lor soartă. Spuneau că virtutea e măi pre- 
sus de orice, dispreţuindu-și, ei înșiși, propria lor bogăţie, 
a cărei povară o purtau cu graţie, nelăsîndu-se biruiţi de 
vraja ei, şi nu și-au pierdut stăpînirea de sine, ci au mers drept, 
pe drumul lor. Si-au dat seama că bogăţia însăși este sporită 
prin virtute şi dragoste împărtășită; și că, dacă ea e rîvnită 
şi pusă la mare preţ, ei înșiși vor pieri dimpreună cu “toţi 
ceilalți. Din această pricină aşadar, și datorită acelui ceva di- 
vin ce li s-a păstrat în suflete, bogăţiile lor, pe care le-am 
descris mai înainte, au continuat să sporească. Dar, cînd partea 
divină din ei a început să fie cuprinsă de slăbiciune, din 
cauza desei amestecări cu ceea ce este muritor, și cînd ceea 
ce era omenesc în ei a început să predomine, n-au mai fost 
în stire să poarte povara bosăţiei lor și şi-au pierdut orice 
ruşine. Pentru cine avea ochi să vacă, măsura netrebniciei 
lor nu mai putea fi ascunsă, căci ei rămîneau fără ceea ce 
este cu adevărat nepreţuit; în schimb, pentru cei care nu 
aveau ochi să vadă adevărata fericire, ei păreau că duc o viaţă 

binecuvîntată, în goana lor neostoită după putere“ (Critias, 
120 e-121:b). SI ap 

În povestirea istorisită de Critias, cetatea Atenei (întruchi- 
parea a ceea ce este rațional) a biruit în cele din urmă Atlan= 
tida (întruchiparea a ceea ce devenise lipsit de rațiune). Dar — 
aşa cum se întîmplă și în Agamemnon, prima parte a trilogiei 
lui Eschil — pentru că raţiunea a triumfat prin forţă, şi nu 
prin persuasiune, victoria ei nu este trainică. 

„În timpul ce a urmat“ — îi spune preotul egiptean lui 
Solon —, avînd loc năprasnice cutremure și inundaţii, într-o 
singură zi şi în crîncena noapte ce i-a urmat, întreaga voastră 
armată strînsă la un loc a fost înghițită de pămînt, iar insula 
Atlantidei a pierit, scufundindu-se în mare“ (Timaios, 25 c-d). 


7 

În Republica, mai mult decît în orice alt dialog, earenţele 
ontologice ale lumii devenirii au fost atît de apăsat expri- 
mate, încît filosofia lui Platon a căpătat reflexe tragice. La 
polul opus se află Timaios — scrierea în care, Platon a încer- 
cat cel mai mult să reabiliteze realul. Gestul lău de a înscrie 
utopia într-o istorie (într-o istorie imaginară, e drept, dar o 
istorie) ca şi întreaga cosmologie din acest dialog reprezintă 
în fond o încercare de a reda lumii devenirii mai multă dem- 
nitate ontologică. 

Universul, omul, comunitatea umană şi istoria ei — acestea 
sînt temele puse în joc de Platon în Timaios și Critias. Iar în 
fiecare din ele se regăsește același motiv: raportul dintre ceea 
ce este raţional (Demiurgul, partea raţională a sufletului ome- 
nesc, paznicii cetăţii ideale, cetatea Atenei) și ceea ce este lip- 
sit de rațiune (necesitatea, părţile neraţionale ale sufletului 
omenesc, posibilii dușmani ai cetăţii ideale, Atlantida). Acest 
raport nu este însă acelaşi: el are forma unei cooperări în 
zămislirea universului şi a omului, și a unei confruntări în- 
lăuntrul cetăţii și în istoria ei. 

Povestirea amănunţită a înfruntărilor ce au loc în istorie 
între ceea ce este raţional și ceea ce este lipsit de rațiune a 
rămas însă neterminată, căci Critias — un fel de ecranizare a 
utopiei din Republica, o adevărată superproductie, cu caval- 
cade și decoruri exotice — nu a mai fost încheiat. Dar nu numai 
Critias a rămas neterminat, ci și trilogia însăși, căci nu există 
nici o dovadă a existenţei lui Hermocrate, deşi posibilitatea 
ca Hermocrate să rostească la rîndul său un discurs este 
explicit precizată atît de Socrate, cît și de Critias (cf. Critias, 
108 a şi c). 

Cu privire la neterminarea lui Critias există, desigur, 
multe ipoteze, dar nici una nu a putut oferi argumente deci- 
sive. O primă ipoteză este cea după care ultima scriere plato- 
niciană este chiar Critias, care a rămas neterminat pentru 
simplul motiv că Platon a încetat din viaţă înainte de a-l 
putea încheia (cf. cronologia propusă de LEDGER, 1989, 19; 
vezi Anexa 1). O altă ipoteză, extrem de seducătoare, dar 
extrem de greu de acceptat, este cea a lui RYLE (1966), după 
care dialogul Critias face parte dintr-o altă trilogie neterminată 
(Proto-Republica, Critias, Hermocrate) (vezi Lămuriri prelimi- 
nare la 'Timaios și 'Critias”. Despre data compunerii şi în- 

cadrarea celor două dialoguri în opera lui Platon). În fine, 
o a treia ipoteză, susținută de cele mai multe cronologii ale 
scrierilor platoniene (Schleiermacher, Ast, Ueeberweg, Campbell, 
Lutoslawski, Gomperz, Natorp, Ritter, Zeller), este cea con- 
form căreia Platon ar fi abandonat Critias pentru a scrie Le- 
gile, ultima sa lucrare În acest caz se ridică însă o dificilă 
problemă: ce anume l-ar fi putut determina pe Platon să aban- 
doneze încheierea lui Critias? Dorinţa de a începe cît mai re- 
pede o nouă lucrare, sau, aşa cum a susținut OWEN (1953) 
(vezi Lămuriri preliminare la 'Timaios' și 'Critias', Despre 
data compunerii și încadrarea celor două dialoguri în opera 
lui Platon), renunţarea la o parte din tezele expuse în Timaios? 

În general, neterminarea trilogiei a fost identificată cu 
neterminarea lui Critias. Cu alte cuvinte, trilogia ar fi rămas 
neterminată pentru că a doua ei parte, Critias, a rămas neter- 
minat. Nu este însă imposibil ca neterminarea lui Critias să 
fi fost provocată de pierderea încrederii în proiectul trilogiei. 
La începutul lui Timaios, Socrate le spune convorbitorilor săi 
că ar dori să asculte povestindu-se cum cetatea ideală ima- 
ginată de el „ajunge în chip legiuit să se războiască cu alt fel 
de cetăţi şi cum își dovedeşte calităţile specifice educaţiei și 
creșterii date cetăţenilor ei, atît în lupte cît şi în tratative“ 
(19 c). Dacă Platon ar fi scris Hermocrate, subiectul acestui 
dialog ar fi fost, cred (ca și CORNFORD, 1937, 364), o victo- 
rie a cetăţii ideale (întruchipată fie de o Atenă fictivă, fie de 
o altă cetate) obţinută însă prin tratative, şi nu prin lupte. În: 
acest caz Hermocrate ar fi fost o utopie nu pentru că ar fi 
descris istoria unei cetăți utopice (cum este Critias), ci pentru 
că ar fi descris în primul rînd o istorie utopică, adică o isto- 
rie în care o cetate raţională ar fi supus o alta, lipsită de 
rațiune, prin convingere. Să-şi fi pierdut oare Platon încre- 
derea în posibilitatea unei istorii bazate pe convingerea ne- 
raționalului? Să fi abandonat așadar încheierea lui Critias 
deoarece nu a mai crezut în tema lui Hermocrate și în legato- 
ul dintre aceste două dialoguri? 

Nu vom ști, poate, niciodată de ce Critias și trilogia însăși 
au rămas neterminate. Dar ele, aceste neterminări — indi- 
ferent de ce anume au fost determinate, indiferent dacă au: 
avut un caracter accidental, ori deliberat — trimit la celelalte 
neterminări din scrierile lui Platon. La propriu, neterminarea 
nu apare decît ca neterminare a unui șir de dialoguri, pre- 
cum Theaitetos Sofistul, Omul Politic, Filosojul sau Timaios, 
Critias, Hermocrate. În dialogurile socratice — dar și în multe 
din dialogurile tîrzii, cum ar fi Theaitetos — neterminarea 
apare însă și ca aporie, adică ca oprire înaintea găsirii ori- 
cărei soluţii. Dialogurile socratice, numite uneori și aporetice, 
sînt, din punct de vedere al scrierii lor, încheiate. Dar,din 
punct de vedere al ideii, aceste dialoguri sînt de fapt neter- 
minate, căci ele se încheie fără să ajungă la vreo concluzie. 
La fel par a sta lucrurile şi în cazul lui Critias. Discursul lui 
Timaios despre» natura universului şi a omului, precum și cel 
al lui Socrate despre cetatea ideală sînt numite explicit mi- 
turi (cf. Timaios, 29 d 1, 26 c 9). Numai discursul lui Critias 

este anunțat, la începutul lui Timaios, nu ca un mit plăs- 
muit, ci ca o istorie pe,deplin adevărată 75 re uh zAaoGtvra 
ubQov GA &AnOwâv X6yov sivat TĂUuEYă mov, 
Timaios, 26 e); acest discurs este în schimb neterminat, ca și 
cum s-ar sfîrși înainte de a dezvălui ceea ce este cu adevă- 
rat esenţial*, asemenea unui dialog socratic ce se termină îna- 
intea găsirii oricărei soluţii. Critias este însă exact cazul opus. 
Acest dialog este, la propriu, 6 scriere neterminată. Dar ne- 
terminarea lui nu provoacă nici un suspens, căci, de fapt, con- 
ținutul său a fost, la începutul lui Timaios (20c—27 b), rezu- 
mat chiar de către Critias. Cu alte cuvinte, povestirea lui 
Critias, spre deosebire de scrierea intitulată Critias, nu este 
neterminată. De aceea disputele generate de neterminarea lui 
Critias nu au privit deznodămîntul acestui dialog, ci doar 
motivul neterminării lui. Dialogurile aporetice sînt deci ter- 
minate din punct de vedere al scrierii, dar neterminate din 
punct de vedere al ideii, iar caracterul lor aproximativ provine 
tocmai din această ultimă neterminare. Critias este netermi- 
nat din punct de vedere al scrierii, dar terminat din punct de 
vedere al ideii și rezumat la începutul lui Timaios,; iar carac- 
terul său neaproximativ (cf.  &AnOivăv A6yov, Timaios, 26 e 6), 
ține desigur şi de încheierea conţinutului său. În ce priveşte 
trilogia, ea este neterminată din punct de vedere al scrierii, 
şi pare a fi  neîncheiată și din punct de vedere al ideii, 
căci nu există nici măcar o aluzie la ce ar fi putut fi 
subiectul lui Hermocrate, ultima ei parte. În plus, enigma- 
ticul personaj absent menţionat la începutul lui Timaios pare 
a fi un subtil artificiu de compoziţie: invocîndu-l, Platon își 
rezerva de fapt dreptul de a-l face să apară, în cazul în care, 
după încheierea trilogiei (Timaios, Critias, Hermocrate), ar 
mai fi vrut să continue, adică să transforme trilogia într-o 
tetralogie. 

Atît rezumatul lui Socrate de la începutul lui Timaios, 
cît şi povestirea lui Critias par a încheia (i.e. rezolva), încă o 
dată, problema cetăţii. Numai că înglobarea acestor două dis- 
cursuri despre polis într-o trilogie ce începe printr-o cosmo- 
logie — sau, altfel spus, corelarea temei cetăţii cu cea a 
universului — face parte, la fel ca și în Republica, Omul Po- 
litic şi Legile, din însăşi soluţia problemei. Această soluție, 
cea din trilogia neterminată, lipsită fiind de articularea ei 
completă, nu este așadar o soluţie încheiată. Dar, s-ar putea 
argumenta, chiar dacă soluţia trilogiei este neterminată, pro- 
blema ca atare, problema cetăţii, nu este neîncheiată (ie. 
nerezolvată), căci atît în Republica și în Legi, cît şi în Omul 
Politic (cu toate că acesta face parte dintr-o serie de dia- 
loguri ce nu a fost încheiată), problema cetăţii a fost, deşi 
în moduri diferite, rezolvată. Din punct de vedere al ideii, 
neterminarea poate apărea însă nu numai ca oprire înaintea 
găsirii unei soluţii, ci și ca o ne-oprire din reluarea căutării, 


* Şi cealaltă serie neterminată de dialoguri — Theaitetos, 
Sofistul, Omul Politic, Filosoful (din care ultimul lipseşte) — 


pare a se opri înaintea dezvăluirii a ceea ce este cu adevărat 
esenţial (Filosoful). 

în pofida găsirii unor soluţii. Soluţionarea incompletă a pro- 
blemei cetăţii din trilogia neterminată nu este așadar decît 
momentul unei aproximări, care — dâcă adoptăm cronologia 
tradițională — pare a se încheia cu Legile. Sint însă Legile 
soluţia definitivă a problemei cetății? Sau altfel spus, ar mai 
fi de imaginat o nouă reluare a acestei probleme în pofida 
soluțiilor propuse în Legi? La această întrebare este extrem 
de greu de răspuns. Platon nu a obţinut, la nivelul operei, 
coerenţa unui sistem, iar întrebările (fie ele explicit formulate 
ori subînțelese), par a fi în toate scrierile sale, mai importânte 
decît răspunsurile. În cazul lui Socrate întrebarea apare ca o 
opțiune a vieţii (cf. Apologia), în timp ce pentru sofişti ea 
apare drept un simplu instrument al puterii (cf. Euthydemos). 
Pentru Platon însă, întrebarea (î.e. punerea sub semnul în- 
trebării) este condiţia înțelegerii oricărui lucru, căci orice lu- 
cru se lasă înțeles numai în logos, al cărui loc de ființare este 
dialogul, care, la rîndul lui, nu poate exista în absenţa 
întrebărilor. Ar mai fi deci de imaginat o nouă reluare a 
problemei cetății în pofida soluţiilor găsite în Legi? Probabil 
că da, din moment ce pentru Platon a rămîne în întrebare, a 
te opri înaintea găsirii oricărei soluţii, ori a relua căutarea 
în pofida găsirii unei soluţii echivalează cu o mai bună apro- 
ximare a problemei şi, astfel a adevăratei ei soluţii. În acest 
caz nu numai trilogia a rămas neterminată, ci și problema 
însăşi, problema cetăţii. 


S-a spus despre Timaios că ar fi precum xXepu,  recepta- 
colul — conceptul cel mai enigmatic al întregii cosmologii — 
căci el, Timaios, pare a se sustrage oricărei interpretări, ori- 
cărei încercări de a-i atribui o formă. Această comparaţie este, 
în bună măsură, forțată, căci Timaios nu este lipsit de orice 
formă precum, xXwea, dar, capacitatea lui de a rezista ori- 
cărui demers hermeneutic provine tocmai din faptul că el — 
nefiind decît o parte lipsită de posibilitatea de a se articula 
în întregul căruia i-a fost destinată — a rămas privat de în- 
ţelesul lui ultim, de desăvîrşirea propriei sale forme. Pro- 
blemele însele, Critias, trilogia, Timaios şi chiar imensa lui 
exegeză — toate sînt, într-un fel sau altul, neîncheiate. Dar, 
ca şi în cazul dialogurilor aporetice, aceste neterminări nu 
sînt un eșec cognitiv, căci ele sînt precedate de o cercetare 
care, deși nu este o găsire a soluţiei, este totuși o aproximare 
a ei. Neterminarea apare aşadar, la Platon, ca o ipostază a 
aproximării. Problemele ca atare sînt neîncheiate, î.e. aproxi- 
mate și nu rezolvate, deoarece neterminarea, i.e. aproximarea, 
este condiția cunoaşterii însăși. Tema caracterului aproximativ 
al cunoaşterii apare însă, în scrierile platoniciene, în multe 
alte ipostaze: fie ca mit (Republica, Omul Politic, Phaidros, 
etc,), fie ca exerciţiu (Parmenide, Theaitetos), ca ipoteză (Me- 
non, Phaidon, Republica, Parmenide), ca asemănare (Phaidon, 
Republica, etc.), sau chiar ca transmitere orală (Parmenide). 
În Timaios şi Critias caracterul aproximativ al expunerii fie- 
cărei teme — comunitatea umană (rezumatul lui Socrate), 
universul, omul (discursul lui Timaios), istoria (povestirea 
lui Cristias) — este fie explicit menţionat, fie sugerat. Atiît dis- 

cursul lui Timaios, cît și cel al lui Socrate sînt numite ex- 
plicit „mituri“ (cf. Tim., 29 d 1, 26 c 9) (în plus, discursul lui 
Socrate, fiind doar un rezumat al celor discutate „ieri“, nu 
este deci decît o aproximare a unui alt discurs). Povestirea 
lui Critias, în schimb, este numită explicit „o istorie adevă- 
rată“ (Cf. Timaios, 26 e). Această povestire, aşa cum este ea 
istorisită de Critias, nu este însă decît ultima variantă a unei 
istorii ce nu a putut fi păstrată, i.e. transmisă, fără pierderi. 
Scenariul transmiterii istoriei celor două cetăţi (Atena şi Atlan- 
tida) cuprinde nu mai puţin de patru personaje: preotul egip- 
tean, Solon, Critias cel Bătrin şi Critias, pentru a nu mai vorbi 
de faptul că preotul egiptean o povesteşte așa cum a fost ea 
păstrată în vechile scrieri egiptene. Istoria celor două cetăţi, în 
varianta în care este povestită de către Critias, nu este așadar 
decît o aproximare a unor întîmplări ce au avut loc demult, 
acum „9000 de ani“ (cf. Timaios, 23 e). 

În  'Timaios şi Critias temele puse în joc nu sînt însă 
numai aproximate: ele sînt, în plus, dispuse în două fe- 
luri diferite. în Timaios, 27 'a-b, Critias le orînduiește astfel: 
universul, omul (discursul lui Timaios), comunitatea umană (ce- 
tatea ideală imaginată de Socrate) și istoria comunităţii umane 
(pseudo-istoria cetăţii ideale — o istorie în care trimful 
acesteia este obţinut prin lupte, povestirea lui Critias, și, pro- 
babil, una în care el este obţinut prin tratative, discursul lui 
Hermocrate). Numai că ordinea în care aceste teme apar în Ti- 
maios şi Critias este de fapt alta: comunitatea umană (rezu- 
matul lui Socrate), istoria (rezumatul lui Critias), univer- 
sul, omul (discursul lui  Timaios), istoria (povestirea 
lui Critias, istorisită acum pe larg). Această dublă dis- 
punere a temelor este, cred, problema cea mai grea 
a celor două dialoguri. De ce aceste două dispuneri? Să fie 
ea, această dublă dispunere a temelor, o altă, mult mai sub- 
tilă, aproximare a lor? Dar, nu numai trilogia din care ele 
fac parte se încheie înainte de a dezvălui ceea ce este esen- 
țial, ci aşa este nevoită să facă şi orice interpretare a ei. Orice 
rostire este, se spune în Timaios (29 b), înrudită cu ceea ce 
este rostit. 


